Vicus Tuscus

Vicus TuscusHoc est in Latinum conversum a commentario Anglico Plater-Ashbey 1929 per Thayerem accesso. Romae fuit via quae ducebat ab foro Romano inter basilicam Iuliam et aedem Castoris, ad meridiem sub clivo occidentali Palatini, a qua multum commutabatur inter fora Romanum et Boarium Circumque Maximum,Liv. 26.37.15, 33.26.9; Dionys. 5.36.4. atque ad orientalem Velabri finem.

Nomen dicitur derivatum esse ab Etruscis ibi colentibus, aut qui Romam fugissent, a Porsenna apud Ariciam expulso,Fest. 354, 355; Liv. 2.14.9; Dionys. 5.36. aut qui succursum Romanis contra Titum Tatium properavissent.Varro, LL 5.46; Serv. ad Aen. 5.560; Prop. 4.2.79‑80. Credibilius est autem cultum fuisse a fabris qui Romae aedes Iovis Capitolini aedificarent—quam explicationem Tacitus fortasse leviter suggessit.Tac. Ann. IV.65.

Stabat in hac via statua Vertumni, quem principalem Etruriae deum fuisse dixit Varro.Varro loc. cit. Propter loci statum frequentatissimus erat hic vicus, et variae tabernae ibi erant.Mart. 11.27.11: de Tusco Serica vico; CIL 6.9976, 33923, vestiarius; xiv.2433, purpurarius; cf. Fest. 340: magistro de vico Tusco.

Turarii videntur praeclarissimi, sicut commentarii posteriores mentionem vicum Turarium pro vico Tusco faciunt.Porphyr. ad Hor. Epist. i.20.1; ii.1.269; Comm. Cruq. ad Hor. Epist. i.20.1; Ps. Ascon. ad Cic. in Verr. II.1.154; Or. p200; Jord. I.2.469; Thédenat 174.

Fama vici Tusci subflagidiosa videtur.Plaut. Curc. 482: in Tusco vico ibi sunt homines qui ipsi sese venditant; Hor. Sat. II.3.228: Tusci turba impia vici. Anno 1899, extracto pavimento ex aevo serio classico vel mediaevali inter basilicam Iuliam et aedes Castoris, patebat interim aliud pavimentum latericulicum quindecim metra longum, quod originem ante aedes a Tiberio restauratum habet, attinens verisimiliter ad templum ei priorem, sed iam hoc effossum est rursus obtectum.BC 1899, 253; CR 1899, 466; JRS 1922, 16‑17). v. Iord. I.1.273-274, 295; 2.469; Gilb. II.101-118; iii.416; Thédenat 174, 213; DR 509, 510.

 Notae 

Categoria:Topographia urbis Romae antiquae
Categoria:Viae Romae urbis antiquae